Sven Michel

Sven Michel (s. 15. heinäkuuta 1990 Freudenberg) on saksalainen jalkapalloilija, pelipaikaltaan hyökkääjä. Hän on pituudeltaan 177-senttimetrinen. Hän on edustanut Saksan Bundesliigassa Paderbornia ja tammikuusta 2022 alkaen Union Berliniä.

Michel pelasi ensimmäisen kerran 2. Bundesliigassa kevätkaudella 2014 siirryttyään Energie Cottbusiin, joka kuitenkin putosi 3. Ligaan keväällä 2014. Michel siirtyi kesällä 2016 Paderborniin, jossa hän pelasi 5,5 kautta. Vuonna 2018 Paderborn nousi 2. Bundesliigaan ja seuraavana vuonna Bundesliigaan. Michel pelasi kaudella 2019–2020 Bundesliigassa 29 ottelua ja teki niissä viisi maalia: kauden ensimmäisessä liigaottelussa elokuussa Bayer Leverkusenia, joulukuussa Werder Bremeniä, helmikuussa Bayern Müncheniä sekä kauden kahdessa viimeisessä ottelussa kesäkuussa Borussia Mönchengladbachia ja Eintracht Frankfurtia vastaan. Seuraavat kaudet Paderborn pelasi jälleen 2. Bundesliigassa, jossa Michel teki kaudella 2021–2022 tammikuun loppuun mennessä 19 ottelussa 14 maalia. Tammikuun lopulla hän siirtyi Union Berliniin. Hän pelasi kauden jälkipuolella Bundesliigassa 13 ottelua ja teki niissä kolme maalia: huhtikuussa Hertha Berliniä, RB Leipzigia ja Greuther Fürthiä vastaan. Bundesliigakauden 2022–2023 kolmannessa ottelussaan Schalkea vastaan Michel teki kaksi maalia. Hän on pelannut syksyllä 2022 Eurooppa-liigassa kaksi ottelua mutta häneltä jäi kaksi ottelua väliin hänen saatuaan pelikiellon hänelle ensimmäisen ottelun lopussa määrätyn ulosajon seurauksena.

Lähteet 

Saksalaiset jalkapalloilijat
Vuonna 1990 syntyneet
Elävät henkilöt